Diari Oficial de la Generalitat Valenciana


Sumari del DOGV 8370, del 28-08-2018 (2018/8063)

Informació pública del projecte Nova infraestructura d'abastiment d'aigua potable a Vistabella del Maestrat.
------------------------------------------------------------------------------------------------------------

### Dades del document

Número de DOGV
:   8370

Data del DOGV
:   28-08-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/8063


Organisme emissor
:   Ajuntament de Vistabella del Maestrat

Tipus de document
:   Anunci

Informació pública del projecte Nova infraestructura d'abastiment d'aigua potable a Vistabella del Maestrat. [2018/8063]  
De conformitat amb  l'article 36 de la Llei 21/2013, de 9 de desembre, d'avaluació ambiental, se sotmet a informació pública el projecte denominat Nova infraestructura d'abastiment d'aigua potable a Vistabella del Maestrat,  junt amb l'estudi d'impacte ambiental per un període de 30 dies hàbils en el Diari Oficial de la Generalitat Valenciana i en la seu electrònica vistabelladelmaestrat.sedelectronica.es als efectes de la presentació de quantes al·legacions s'estimen oportunes.  
  
  
Denominació: Nova infraestructura d'abastiment d'aigua potable a Vistabella del Maestrat.  
Import: 684.996,43 -  
Promotor: Direcció General Aigua de la Conselleria d'Agricultura, Medi Ambient, Canvi climàtic i Desenvolupament rural.  
Òrgan substantiu: Ajuntament de Vistabella del Maestrat  
Descripció i objecte  de les obres:  
L'objecte del projecte és una nova infraestructura d'abastiment d'aigua per a Vistabella del Maestrat que conduïsca l'aigua provinent dels pous Azor I i Azor II, a partir d'un depòsit denominat Azor fins al dipòsit denominat El Peiró. Actualment ambdós dipòsits es troben en servei.  
  
Les actuacions a realitzar es projecten en el terme municipal de Vistabella del Maestrat.  
Aquest projecte es redacta per encàrrec de l'Ajuntament de Vistabella del Maestrat per a la seua presentació a la Direcció General de l'Aigua de la Generalitat Valenciana.  
Els antecedents que motiven i justifiquen la realització d'aquest projecte és el deficient estat de la infraestructura d'abastiment que condueix l'aigua potable des de les captacions principals de subministrament d'aigua fins als dipòsits d'emmagatzematge existents pròxims al nucli urbà de Vistabella del Maestrat. Actualment des del dipòsit existent en el paratge de l'Azor fins al dipòsit El Peiró l'aigua és conduïda per mitjà d'una canalització consistent en una canonada de fibrociment subterrània, que va ser construïda a principis de la dècada dels anys setanta del segle passat amb mitjans manuals, travessant paratges en part molt escarpats. Les característiques del traçat i l'estat actual d'alguns trams fan que resulte molt difícil detectar fugues en aqueixa canonada i procedir a la seua reparació. Tornar a posar la canonada pel mateix traçat amb l'ocupació de maquinària com resultaria propi dels temps actuals comportaria obrir múltiples accessos amb gran afecció ambiental. Per això, s'opta per un nou traçat on es procura minimitzar l'afecció mediambiental i que el manteniment futur de la instal·lació resulte el més fàcil i econòmic possible.  
  
En el termini màxim de 30 dies hàbils des de la finalització dels tràmits d'informació pública i de consultes a les administracions públiques afectades i a les persones interessades, l'òrgan substantiu remetrà al promotor els informes i al·legacions rebudes per a la seua consideració en la redacció, si és el cas, de la nova versió del projecte i en l'estudi d'impacte ambiental.  
  
Vistabella del Maestrat, 16 d'agost de 2018.- L'alcaldessa: Belén Bachero Traver.